**Vi trenger flere offentlige psykiatriske sengeplasser i Finnmark**

Idag bruker samfunnet mye penger på den desentraliserte psykiatrien og dette er et bra tilbud for mange mennesker. Desentraliseringen er også en ønsket utvikling etter at mange innså hvor uheldig det er å behandle psykisk syke i institusjoner. Fra 1999 til 2008 ble det gjennomført en psykiatrireform hvor store psykiatriske sykehus ble tømt for pasienter. Flere ble sendt til hjemkommunen som de ikke hadde bodd i på mere en tyve år.

Idag foregår det mye godt arbeid i Kommunepsykiatrien i alle Finnmarks kommuner. Mange pasienter blir behandlet hjemme av psykiatriske sykepleiere og miljøarbeidere. Samtidig kan de ha tilbud om plass på det psykiatriske dagsenteret, bli behandlet i DPS ( Distriktspsykatriske sentra eller Psykiatriske sykehus ( Åsgård i Tromsø).

Men nå er utviklingen kommet så langt at en begynner å ane nedsiden av denne psykiatri-politikken. Forsatt er det mange utfordringer for pasientene og deres familier. Og de som jobber i desentralisert psykiatri opplever en hverdag med mange pasienter og knapt med ressurser. Det kan gå for lang tid fra første symptomer til behandling settes inn, det kan bli for dårlig oopfølging etter utskrivelse av sykehus og for dårlig kvalitetssikring av tjenstene. Ikke minst i Finnmark hvor folk kan bo i sprebygde områder, kan det være en utfordring og få fulgt opp pasienter.

Den siste tida har det skjedd flere drap i norske familier og Stasadvokat Scøssen Møller mener at dette kan ha sammenheng med at antallet psykiatriske sengeplasser er tatt ned i Norge med 38 % fra 2002 til 2020. Det har også vært episoder i Norge der politifolk har blitt skadet når de skulle tvangsinnlegge en som var psykisk syk.

Også Finnmark kan bli utfordret av pasienter som ikke har blitt fulgt opp på forsvarlig måte, og som dermed kan bli en fare for seg selv og sine nærmeste . Vi trenger derfor flere psykiatriske sengeplasser i Finnmark, og vi trenger psykiatrere, psykologer , sykepleiere og miljøarbeidere som kan arbeide med disse. For å få tak i spisskompetansen på dette fagfeltet må vi utdanne våre egne folk, det vil si at vi må gi Finnmarksleger som ønsker det, mulighet til å vidreutdanne seg til psykiatere.

Åsgård sykehus har til nå utredet og behandlet pasienter fra Finnmark og tildels Nordland, men dette sykehuset sliter med gamle bygg og sprengt kapasitet. Nå har de planer om å bygge et nutt sykehus, men dette vil også ta tid.

Tiden er inne for at Finnmark må planlegge for å få et eget fulverdig behandlingstilbud slik at tilbudet bli mer tilgjengelig for flere pasienter, Vi trenger også en egen sikkerhetsavdeling for fanger med psykoseproblematikk – og som idag får et begrenset tilbud i norske fengsler.

Det koster mange penger å bygge og drifte psykiatriske sykehus med sikkerhetsavdeling og døgnplasser, og noe vil kanskje hevde at det er bedre å bruke disse pengene på pasienter som bor hjemme alene eller som bor hos mor, der familien er viktig omsorgsgiver.

Men når vi nedprioiterer psykiatriske tilbud, så øker sjansene for at pasientene gjør alvorlig skade på seg selv, på familien eller på politifolk. Psykisk sykdom kan ramme alle, og de som mister taket på virkeligheten vil være svært takknemmelig for at noen tok hånd om dem da de var akutt syke. Dette gjelder ikke minst familien.

Vi må ikke nedprioritere de gode tiltakene som foregår i desentralisert psykiatri, men vi må også prioritere tilbud til de som trenger et institujonstilbud over et kortere eller lengre tidsrom. Og vi må ha et tilbud hvor pasienter ikke trenger å vente på å bli innlagt.

Hammerfest Arbeiderparti ber derfor Helse og Omsorgsdepartementet om å opprettet et nytt psykiatrisk sykehus med sikkerhetsavdeling i Finnmark.

**Styrets innstilling**: Saken sendes som uttalelse til Helse og omsorgsdepartementet, Finnmark AP, sendes også til lokale/nasjonale media i forkant av 8. mars

.